recursal/SuperWikiNEXT-32B huggingface dataset:
نوال سعید (پیدائش 30 اکتوبر 1998) ایک پاکستانی اداکارہ اور ماڈل ہیں۔ وہ ڈراموں ایک لڑکی عام سی، یقین کا سفر، ماہ تمام، فریاد اور بنَو میں اپنے کرداروں کے لیے جانی جاتیں ہیں۔

### ابتدائی زندگی

نوال 1998 میں 30 اکتوبر کو کراچی، پاکستان میں پیدا ہوئیں۔  انھوں نے اپنی تعلیم جامعہ کراچی سے حاصل کی۔

### کیرئیر

نوال کا شمار خوبصورت پاکستانی اداکارہ اور ماڈل میں ہوتا ہے  جنہیں فنون لطیفہ کا شوق ہے اور انھوں نے تقریباً ایک سال تک ناپا میں کام کیا جہاں سے انھوں نے موسیقی کی تربیت حاصل کی اور گٹار بجانا  بھی سیکھا۔ وہ اکثر مختلف سیریلز میں معاون کردار کرتی نظر آتی ہیں۔ چند سالوں میں اس نے کافی مقبولیت حاصل کر لی ہے ۔

انھوں نے اپنی اداکاری کا آغاز 2017 میں کیا اور اداکاری سے قبل انھوں نے اشتہارات بھی کیے۔  وہ اسامہ خان کے ساتھ ڈراموں سنو نا، سوتیلی ممتا اور بی زبان میں اپنے کرداروں کے لیے مشہور ہیں۔  وہ سجل علی کے ساتھ؛ ماہ تمام، کبھی بینڈ کبھی باجا ایک لڑکی عام اور یقین کا سفر میں بھی نظر آئیں۔  اس کے بعد وہ ڈراما دکھاوا سیزن 2 اور مکافات سیزن 3 میں نظر آئیں۔ وہ حنا دلپزیر، بہروز سبزواری، اسماء عباس اور خالد انعم کے ساتھ ٹیلی فلم بھابھی نظر لگا دینگی میں بھی نظر آئیں۔  2020 میں وہ عدیل چوہدری اور زاہد احمد کے ساتھ ڈراما فریاد میں نظر آئیں۔

### ڈرامے

* ایک لڑکی عام سی
* یقین کا سفر
* ماہ تمام
* بنو

* فریاد
* بے زبان

* سنو نا
* مذاق رات
* ستم
* سوتیلی ممتا
* کبھی بینڈ کبھی باجا

### بنو (ڈراما)

بنو  2021 میں نشر کیا جانے والا  پاکستانی ڈراما ہے جو جیو انٹرٹینمنٹ پر نشر کیا گیا ۔ بنو ڈرامے کی مرکزی کاسٹ ,میں نمرہ خان، فرقان قریشی ، فرحان ملہی اور نوال سعید شامل  ہیں۔ ڈرامے کی کہانی بینا نامی نوجوان لڑکی کی زندگی کے گرد گھومتی ہے۔ بنوں ڈراما طاہر نیازی، اسد قریشی نے لکھا ہے اور ہدایت کاری علی اکبر نے کی ہے۔ڈرامے میں نوال نے بینا کی کزن ثانیہ کا کردار ادا کیا جسے بہت پسند کیا گیا۔

### فریاد

ڈراما سیریل فریاد میں نوال سعید  نے انعم کا کردار ادا کیا۔ انعم مراد کی دوست ہوتی  ہے۔ ماہ نور سے شادی کے باوجود  سے مراد انعم کے ساتھ دھوکے سے دوسری شادی کرلیتا ہے۔یہ کردار انھوں نے بخوبی نبھایا۔نوال سعید ایک حیرت انگیز نوجوان پاکستانی اداکارہ ہیں۔ ان کے مداحوں نے ڈراما سیریل سوتیلی ممتا میں بھی  ان کی اداکاری کو بہت پسند کیا۔

حوالہ جات
---------

1. ↑  "The Astounding Photoshoot from realme is out and Social Media cannot contain their excitement over it"۔ Daily Times۔ April 1, 2021
2. ↑  "What's playing on TV throughout Ramazan?"۔ The News International۔ April 2, 2021
3. ↑  "Inside Nawal Saeed's glorious birthday celebration, see photos"۔ BOL News۔ November 6, 2021۔ 14 مئی 2022 میں اصل سے آرکائیو شدہ۔ اخذ شدہ بتاریخ 26 مارچ 2022  الوسيط `|url-status=` تم تجاهله (معاونت)
4. ↑  "The Astounding Photoshoot from realme is out and Social Media cannot contain their excitement over it"۔ Daily Times۔ September 24, 2021
5. ↑  "Nawal Saeed | Faryaad | Soteli Maamta | Yaqeen Ka Safar | Gup Shup with FUCHSIA"۔ FUCHSIA Magazine۔ April 3, 2021
6. ↑  "Trailers For Zahid Ahmed's 'Faryaad' Are Out! [Videos]"۔ Pro Pakistani۔ April 18, 2021
ضیاء شاہد 4 جنوری 1945ء کو گڑھی یاسین ضلع شکار پور (سندھ ) میں پیدا ہوئے۔ والد کا نام چوہدری جان محمد تھا جو ضلع شکار پور میں اسسٹنٹ کمشنر بھی رہے تھے۔ والد کا تعلق جالندھر مشرقی پنجاب سے تھا۔
بہاولنگر، ملتان اور پنجاب یونیورسٹی سے تعلیم حاصل کرنے کے بعد صحافت سے وابستہ ہو گئے اور مختلف اخبارات میں کام کرتے ہوئے آخر میں خبریں اور نیا اخبار جاری کیا،

انھوں نے پنجابی میں بھی ایک اخبار شائع کیا۔ ’’خبریں ‘‘ کے علاوہ ایک نیا "اخبار "بھی ہے جس کے وہ چیف ایڈیٹر رہے،

وہ روزنامہ پاکستان کے بانی ایڈیٹر ہیں۔ اس کے علاوہ وہ ماہنامہ اردو ڈائجسٹ میں بھی جائنٹ ایڈیٹر رہے۔

انگریزی اخبار دی پوسٹ بھی نکالا،

بھٹو دور میں شاہی قلعہ میں بھی مہمان رہے اور سات ماہ تک جیل میں آزادی صحافت کے جرم میں سزا کاٹی۔ پھر یہ بھی ہوا کہ صحافت میں اعلیٰ خدمات کے سبب انھیں صدر پاکستان کی طرف سے اعلیٰ سول اعزاز ستارہ امتیاز دیا گیا۔ وزیر اعظم نواز شریف نے ضیاء شاہد کو لائف ٹائم اچیومنٹ ایوارڈ بھی دیا۔

تصانیف
------

* باتیں سیاست دانوں کی
* صحافی کے سفر نامے
* سچا اور کھرا لیڈر
* میرا دوست نواز شریف
* پاکستانی صحافت کے 24 ایڈیٹرز
* پاکستان کے خلاف سازش
* گاندھی کے چیلے
* امی جان
* ہنستا کھیلتا عدنان
* ولی خان جواب دیں

وفات
----

12 اپریل 2021ء کو لاہور میں وفات پاگئے،

مزید دیکھیے
-----------

* آئی اے رحمان

1. ↑  "Daily 92 Roznama ePaper - سینئر صحافی ضیا شاہد انتقال کرگئے ،نمازجنازہ آج"۔ Daily 92 Roznama ePaper
**کوچابامبا پانی کی جنگ،** جسے **بولیوین واٹر وار**  کہا جاتا ہے، مظاہروں کا ایک سلسلہ تھا جو بولیویا کے چوتھے سب سے بڑے شہر کوچابامبا میں دسمبر 1999ء اور اپریل 2000ء کے درمیان شہر کے میونسپل واٹر سپلائی کمپنی SEMAPA کی نجکاری کے جواب میں ہوا تھا۔ مظاہروں کی لہر اور پولیس تشدد کو پانی کی قیمتوں کے خلاف عوامی لہر قرار دیا گیا۔ 

کشیدگی اس وقت پھوٹ پڑی جب ایک نئی فرم، Aguas del Tunari، ایک مشترکہ منصوبہ جس میں Bechtel شامل تھی، کو ایک طویل تصور شدہ ڈیم کی تعمیر میں سرمایہ کاری کرنے کی ضرورت تھی (میئر مینفریڈ ریئس ولا کی ترجیح)، اس لیے انھوں نے پانی کے نرخوں میں زبردست اضافہ کر دیا تھا۔ مظاہرے، بڑے پیمانے پر کوآرڈینڈورا (کولیشن ان ڈیفنس آف واٹر اینڈ لائف) کے ذریعے منظم کیے گئے، ایک کمیونٹی اتحاد، جنوری، فروری اور اپریل 2000ء میں ہونے لگے، جس میں اختتام ہزاروں لوگوں نے شہر کے مرکز میں مارچ کیا اور پولیس سے ہاتھا پائی ہوئی۔ ایک شہری مارا گیا۔ 10 اپریل 2000ء کو، حکومت نے کوآرڈینیڈورا کے ساتھ نجکاری کو ختم کرنے کے لیے ایک معاہدہ کیا۔ غیر ملکی سرمایہ کاروں کی طرف سے دائر کی گئی شکایت کو فروری 2001ء میں معاہدے کے ذریعے حل کیا گیا۔

1. ↑  Oscar Olivera (2004)۔ ¡Cochabamba!: Water War In Bolivia۔ New York, NY: South End Press۔ ISBN 978-0-896-08702-6
2. ↑  "Bolivia's War over Water | the Democracy Center"۔ 31 اکتوبر 2012 میں اصل سے آرکائیو شدہ۔ اخذ شدہ بتاریخ 06 جنوری 2013
**خورشید حسن خورشید** آزاد کشمیر کے صدر رہے ہیں انھیں کے ایچ خورشید بھی کہا جاتا ہے۔

ولادت
-----

کے ایچ خورشید 3 جنوری 1924ء کو سرینگر میں پیدا ہوئے۔ آپ کے والد مولوی محمد حسن گلگت کے ایک اسکول میں ہیڈماسٹر تھے جن کا تعلق کشمیر کے مشہور قبیلے لون کے ساتھ تھا۔بعض لوگوں نے انھیں رند قبیلے سے جوڑا ہے لیکن ایسا نہیں ہے۔ کے ایچ خورشید کا بچپن گلگت میں گذرا۔

تعلیم
-----

آپ نے گریجوایشن امر سنگھ کالج سرینگر سے کی۔ کالج میں کے ایچ خورشید نے کشمیر مسلم سٹوڈنٹس فیڈریشن قائم کی اور 1942 میں جالندھر میں پاکستان مسلم لیگ کے قائد اعظم محمد علی جناح کے ساتھ ملاقات کی اور ان سے رہنمائی حاصل کی۔گریجوایشن کرنے کے بعد صحافت کے شعبے کے ساتھ وابستہ ہو گئے اور جموں و کشمیر مسلم کانفرنس کے ہفت روزہ اخبار "جاوید" کے لیے لکھنا شروع کیا۔ بعد ازاں آپ سرینگر میں ہندوستان کی اورینٹ نیوز ایجنسی کے ساتھ وابستہ ہو گئے ۔

قائد اعظم کا ساتھ
-----------------

کے ایچ خورشید محمد علی جناح کا اعتماد حاصل کر کے ان کے پرائیویٹ سیکریٹری تعینات ہوئے اور ہندوستان کی تقسیم اور پاکستان کے قیام کے سارے منظر کو محمد علی جناح کے ساتھ رہ کر نہایت قریب سے دیکھا۔ پاکستان بننے کے بعد بھی جب محمد علی جناح پاکستان کے گورنر جنرل بنے تو کے ایچ خورشید بدستور ان کے پرائیویٹ سیکریٹری رہے۔ محمد علی جناح سے یہ بات بھی منسوب کی جاتی ہے کہ انھوں نے کہا تھا کہ پاکستان انھوں نے، ان کے پرائیویٹ سیکریٹری اور ان کے ٹائپ رائیٹر نے بنایا۔ اس سے اندازہ ہوتا ہے کہ کے ایچ خورشید انتہائی محنتی اور مخلص شخص تھے ۔

صدر آزاد کشمیر
--------------

یکم مئی 1959 کو پاکستان کے جنرل ایوب خان نے کے ایچ خورشید کو پاکستانی زیرِ انتظام جموں و کشمیر کا صدر نامزد کیا۔ کے ایچ خورشید نے پاکستانی زیرِ انتظام جموں و کشمیر (آزادکشمیر) میں پہلی مرتبہ بنیادی جمہوریت کے نام سے انتخابات منعقد کروائے اور ان انتخابات کے ذریعے خود بھی انتخابات میں صدر کے طور پر منتخب ہوئے۔

وفات
----

11 مارچ 1988ء کو پبلک ٹرانسپورٹ کے ذریعے ایک عام مسافر کے طور پر میرپور سے لاہور جاتے ہوئے منی بس کے حادثے میں کے ایچ خورشیداللہ کو پیارے ہو گئے۔ ان کی نعش کو لاہور کے ایک ہسپتال میں شناخت کیا گیا اور مظفرآباد لا کر دفن کیا گیا ۔

حوالہ جات
---------

1. ↑  "Kh Khursheed- the Kashmiri who fought along jinnah"۔ 31 جولا‎ئی 2017 میں اصل سے آرکائیو شدہ۔ اخذ شدہ بتاریخ 10 اگست 2017  الوسيط `|url-status=` تم تجاهله (معاونت)
2. ↑   [*مردہ ربط*]
**کیتھ نکول سلیٹر** (پیدائش:12 مارچ 1936ءمڈلینڈ، مغربی آسٹریلیا) ایک سابق مغربی آسٹریلین کرکٹ کھلاڑی اور ویسٹ آسٹریلین فٹ بال لیگ کے کھلاڑی ہیں

### صرف ایک ٹیسٹ میچ

کرکٹ میں سلیٹر ایک آل راؤنڈر تھے جنہوں نے 1958-59ء میں انگلینڈ کے خلاف صرف ایک ٹیسٹ میچ کھیلا، لیکن انہوں نے 1955ء اور 1968ء کے درمیان مغربی آسٹریلیا کے لیے 67 اول درجہ میچ کھیلے۔ 38.52 کی اوسط سے 655 رنز بنائے، اور کوئینز لینڈ کے خلاف اپنی واحد سنچری، 154 رنز بنائے، جب اس نے بیٹنگ کا آغاز کیا اور مغربی آسٹریلیا کو شکست سے بچنے میں مدد کی۔ ان کا بہترین باؤلنگ سیزن 1960-61ء تھا، جب انہوں نے 32.43 کی اوسط سے 30 وکٹیں حاصل کیں انہوں نے 1959-60ء میں آسٹریلیا کی ٹیم کے ساتھ نیوزی لینڈ کا دورہ کیا، نیوزی لینڈ کے خلاف چار میں سے دو میچ کھیلے۔ ان کا بین الاقوامی کیریئر ان کے باؤلنگ ایکشن پر شکوک و شبہات کی وجہ سے مختصر ہو گیا۔ سلیٹر کو 1961ء کے ایشیز دورہ انگلینڈ کے لیے منتخب نہیں کیا گیا تھا حالانکہ ان کے جانے کی توقع کی جا رہی تھی۔ سلیکٹرز کے چیئرمین، ڈان بریڈمین نے اسے امپیریل کرکٹ کانفرنس(اب آئی سی سی) کی پالیسی کے طور پر سمجھایا کہ مشکوک ایکشن والے بولرز کو باہر رکھا جائے بعد میں اس نے سلیٹر کو اپنی بولنگ کی ایک فلم دکھائی جس کی وضاحت کی گئی۔ سلیٹر کو واقعی 1964-65ء میں نیو ساؤتھ ویلز کے خلاف کھیلتے ہوئے پھینکنے کے لیے بلایا گیا تھا۔ کیتھ سلیٹر سوان ڈسٹرکٹ اور سبیاکو کے لیے ایک اسٹار فٹبالر تھا اور 1961ء ویسٹ آسٹریلین فٹ بال لیگ گرینڈ فائنل میں سوانس کے ساتھ ایسٹ پرتھ کے خلاف کھیلا اور پر مشتمل اس کے ڈسپلے نے اسے ایک بہت بڑی اپ سیٹ جیت میں سمپسن میڈل جیتا۔ اس نے سوبیاکو سے پہلے اگلے دو سیزن تک سوانس کے لیے کھیلنا جاری رکھا، جس نے 1947ء اور 1956ء کے درمیان مسلسل سوانز کے ساتھ نیچے کے دو مقامات پر قبضہ کیا تھا اور جس کے صدر فرینک ایکسل نے ایک سیزن پہلے سلیٹر سے رابطہ کیا تھا، اسے دو مایوس کن کے بعد اپنے کپتان کوچ کے طور پر لالچ دیا۔ موسم سلیٹر کے پہلے سیزن میں مارونز نے 1936ء کے بعد سے صرف چوتھے اوپن ایج فائنل میں شرکت کی، لیکن بارش کے پہلے سیمی فائنل میں غیر متوقع طور پر اتنے ہی ناکام کلیرمونٹ کے ہاتھوں شکست ہوئی۔ اگلے دو سیزن بہت مایوس کن ثابت ہوئے، 1965ء میں مارونز نے صرف آٹھ گیمز جیتے اور 1966ء میں چھ (ایک کے علاوہ ڈرا)، جب وہ اپنے آخری نو میچ ہارے۔ اس کے نتیجے میں سلیٹر کے کوچنگ کے طریقوں پر سوالات اٹھائے گئے، خاص طور پر اس نے 1964/1965ء کے آف سیزن کے دوران مارونز کو سنگاپور کے دورے پر لے جانا، اور اس کے معاہدے کی 1967ء کے لیے تجدید نہیں کی گئی۔

### ریٹائرمنٹ کے بعد

کھیل سے ریٹائر ہونے کے بعد، سلیٹر نے پرتھ میں سلیٹر گارٹریل نامی کھیلوں کی دکان چلائی، اور وہ ٹیلی ویژن اور ریڈیو کے کھیلوں کے مبصر بھی تھے۔ انہیں 2020ء کے آسٹریلیا ڈے آنرز میں "کرکٹ، آسٹریلیا کے قوانین فٹ بال، اور بیس بال، مغربی آسٹریلیا میں اہم خدمات" کے لیے آرڈر آف آسٹریلیا کا ممبر مقرر کیا گیا تھا۔انہیں 2000ء میں آسٹریلین اسپورٹس میڈل سے نوازا گیا۔

### مزید دیکھیے

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا میں کرکٹ میچوں میں تھروکرنے والےکرکٹ کھلاڑیوں کی فہرست

حوالہ جات
---------

1. ↑
2. ↑
3. ↑
اگیلا Aquila میں W51 نیبولا - آکاشگنگا میں ستاروں کی سب سے بڑی فیکٹریوں میں سے ایک (25 اگست 2020)
**ستاروں کی تشکیل** ایک ایسا عمل ہے جس کے ذریعے فضائے بسیط میں سالماتی بادلوں کے اندر گھنے علاقے، جنہیں بعض اوقات "سٹیلر نرسری" یا "ستارہ بنانے والے علاقے" کہا جاتا ہے، ٹوٹ کر ستارے بنتے ہیں۔  فلکیات کی ایک شاخ کے طور پر، ستارے کی تشکیل میں ستارے کی تشکیل کے عمل کے پیش خیمہ کے طور پر انٹرسٹیلر میڈیم (ISM) اور دیوہیکل مالیکیولر کلاؤڈز (GMC) کا مطالعہ اور اس کی فوری مصنوعات کے طور پر پروٹوسٹار اور نوجوان تارکیی اشیاء کا مطالعہ شامل ہے۔ اس کا سیارے کی تشکیل سے گہرا تعلق ہے جو فلکیات کی ایک اور شاخ ہے۔ ستارے کی تشکیل کا نظریہ، نیز ایک ستارے کی تشکیل کے لیے حساب لگانے کے لیے، بائنری ستاروں کے اعدادوشمار اور ابتدائی کمیتی فعل کا بھی حساب کرنا چاہیے۔ زیادہ تر ستارے تنہائی میں نہیں بنتے بلکہ ستاروں کے ایک جھرمٹ کے حصے کے طور پر بنتے ہیں، جنہیں ستاروں کے جھرمٹ یا تارکیی انجمن کہا جاتا ہے۔

حوالہ جات
---------

1. ↑  Stahler, S. W.، Palla, F. (2004)۔ The Formation of Stars۔ Weinheim: Wiley-VCH۔ ISBN 3-527-40559-3
پشتو گلوکارہ ، اداکارہ

پیدائش
------

ضلع مردان کے ایک گاؤں کلپنے پار ہوتی میں 1942ء میں پیدا ہوئیں،

گلوکاری
-------

زرین جان نے موسیقی کی تعلیم اپنی بڑی بہن دلبر جان اور استاد پزیر خان جو منیر سرحدی کے والد تھے سے حاصل کی تھی۔ غلام فرید نے اردو میں ان کی تربیت کی۔

انھوں نے پہلی مرتبہ 7 برس کی کم عمر میں 1949ء میں ریڈیو پاکستان پر گایا اور پھر پشتو موسیقی پر ایسی چھائیں کہ پیچھے مڑ کر نہ دیکھا۔ انھوں نے دیگر زبانوں میں جیسے کہ ہندکو، پنجابی اور سرائیکی گیت گائے ہیں۔

زرین جان نے جنہیں پیار سے بی بی گل بھی کہا جاتا تھا ریڈیو، ٹی وی اور سٹیج کے لیے ہزاروں گیت گائے۔ ان میں کئی ’اللہ ہو شا اللہ ہو‘ آج بھی لوگوں کے ذہن میں زندہ ہیں۔

1965ء اور 1971ء کی بھارت کے ساتھ جنگوں میں انھوں نے کئی قومی گیت بھی گائے۔ لائیو نشریات کی وجہ سے انھیں ریڈیو پاکستان میں تمام دن گزارنا پڑتا تھا۔

گلاد اخپلو کیگی نکڑی سوک د پردو نہ گلا (شکایت اپنوں سے کی جاتی ہے غیروں سے نہیں ) جیسی مشہور پشتو نغمے وجہ شہرت بنے،

اداکاری
-------

انھوں نے بغص ڈراموں میں بھی کام کیا ۔

اعزازات
-------

باچہ زرین جان کو سال دو ہزار میں پشتو موسیقی کے لیے ان کی خدمات کے لیے تمغہ امتیاز سے نوازا گیا تھا۔ زرین نے شادی نہیں کی اور اپنی زندگی پشتو موسیقی کے لیے وقف کر دی تھی۔ لیکن حکومت کی جانب سے انھیں دیا جانے والا ماہانہ اڑھائی ہزار کا خرچ بھی موت سے قبل اطلاعات ہیں کہ بند کر دیا گیا تھا۔

وفات
----

26 ستمبر 2022ء کو وفات پائی ،
**سر الشہادتین** شاہ عبدالعزیز محدث دہلوی کا ایک مختصر سا رسالہ
اس رسالے میں انھوں نے یہ نظریہ اختیار کیا ہے کہ امام حسن علیہ السلام اور امام حسین علیہ السلام کی شہادت دراصل پیغمبر اسلامؐ ہی کی شہادت ہے۔
سال میں دو مجلسیں ان کے گھر منعقد ہوا کرتی ہیں مجلس ذکرِ وفات شریف اور مجلس شہادتِ حسین رضی اللہ عنہ اور یہ مجلس بروز عاشورہ یا اس سے ایک دن قبل ہوتی ہے درود شریف پڑھا جاتا اس کے بعد فضائل حسنین رضی اللہ عنہما کا ذکر جو حدیث شریف میں وارد ہے بیان کیا جاتااور جو کچھ احادیث میں ان بزرگوں کی شہادت کا ذکر ہے اور روایات صحیحہ میں جو کچھ تفصیل بعض حالات کی ہے اور ان حضرات کے قاتلوں کی بد عنوانی کا بیان ہے وہ ذکر کیا جاتاہے بعض تکلیفیں جو ان حضرات کو ہوئیں جو روایت معتبرہ سے ثابت ہے بیان کی جاتی ہیں اور اس ضمن میں بعض مرثیہ جو جن و پری سے حضرت ام سلمہ ؓ و دیگر صحابہ نے سنا ہے وہ بھی ذکر کیا جاتاہے اور وہ خواب ہائے وحشت ناک ذکر کیے جاتے ہیں جو حضرت ابن عباسؓ و دیگر صحابہ نے دیکھے تھے اس سے معلوم ہوتا ہے کہ جناب رسالتمآب صلی اللہ علیہ وآلہ وسلم کو اس واقعہ سے نہایت رنج و الم ہوا ، پھر ختم قرآن مجید کیا جاتا

حوالہ جات
---------

1. ↑  سرالشھادتین (شرح سرالشہادتین القلم ادارۂ مطبوعات ، اٹک ، پاکستان
**چارلس سٹینلے کیٹلو** (پیدائش: 21 فروری 1908ء)|(انتقال:7 مارچ 1986ء) ایک انگریز کرکٹ کھلاڑی تھا۔ کیٹلو دائیں ہاتھ کے بلے باز تھے ۔ وہ ڈاروین ، لنکاشائر میں پیدا ہوئے تھے۔کیٹلو نے 1929ء میں نارتھمپٹن شائر کے لیے 2اول درجہ کھیلے، ایک آکسفورڈ یونیورسٹی کے خلاف اور دوسرا دورہ جنوبی افریقہ کے خلاف۔  آکسفورڈ یونیورسٹی کے خلاف آئیڈیل کلوتھیرز گراؤنڈ میں کھیلے گئے میچ میں انھوں نے چھٹے نمبر پر نارتھمپٹن شائر کی پہلی اننگز میں ناٹ آؤٹ 10 رنز بنائے۔ اپنی دوسری اننگز میں انھیں بیٹنگ کا آغاز کرنے کے لیے پروموٹ کیا گیا حالانکہ وہ کامیابی کے بغیر چارلس ہل ووڈ کے ہاتھوں صفر پر آؤٹ ہوئے جس میں آکسفورڈ یونیورسٹی نے اننگز اور 121 رنز سے فتح حاصل کی۔  کاؤنٹی گراؤنڈ میں جنوبی افریقیوں کے خلاف انھوں نے نارتھمپٹن شائر کی واحد اننگز میں 8 رنز بنائے، اس سے پہلے سینڈی بیل کے ہاتھوں آؤٹ ہوئے۔  میچ برابری پر ختم ہوا۔

### انتقال

کیٹلوکا انتقال 7 مارچ 1986ء کو نارتھمپٹن، نارتھمپٹن شائر، انگلینڈ میں ہوا۔ ان کی عمر 78 سال تھی۔

مزید دیکھیے
-----------

* کرکٹ
* فرسٹ کلاس کرکٹ
* نارتھمپٹن شائر کاؤنٹی کرکٹ کلب کے کھلاڑیوں کی فہرست

حوالہ جات
---------

1. ↑  "First-Class Matches played by Charles Catlow"۔ CricketArchive۔ اخذ شدہ بتاریخ 17 نومبر 2011
2. ↑  "Northamptonshire v Oxford University, 1929"۔ CricketArchive۔ اخذ شدہ بتاریخ 17 نومبر 2011
3. ↑  "Northamptonshire v South Africans, 1929"۔ CricketArchive۔ اخذ شدہ بتاریخ 17 نومبر 2011
**انڈونیشیائی کرکٹ ایسوسی ایشن** انڈونیشیا میں کرکٹ کے کھیل کی باضابطہ گورننگ باڈی ہے۔ اس کا موجودہ صدر دفتر جکارتہ ، انڈونیشیا میں ہے۔ کرکٹ انڈونیشیا انڈونیشیا میں کرکٹ کے فروغ اور ترقی کا ذمہ دار ہے۔ کرکٹ انڈونیشیا اسکولوں میں کرکٹ کی ترقی کے لیے سرگرم ہے۔ یہ کامیابی کرکٹ انڈونیشیا کے ترقیاتی افسران نے حاصل کی ہے۔ کرکٹ کے لیے جو بڑے علاقے تیار کیے گئے ہیں وہ ہیں جکارتہ، جاوا بارات، اور بالی۔ کرکٹ انڈونیشیا انٹرنیشنل کرکٹ کونسل میں انڈونیشیا کا نمائندہ ہے اور ایک ایسوسی ایٹ ممبر ہے  اور 2001ء سے اس باڈی کا ممبر ہے۔ یہ ایسٹ ایشیا پیسیفک کرکٹ کونسل کا رکن بھی ہے۔  کرکٹ انڈونیشیا 2000 سے بنایا گیا ہے اور اس کا نام بدل کر 13 فروری 2011 کو Persatuan کرکٹ انڈونیشیا ہو گیا، جب اسے KONI (Komite Olahraga Nasional Indonesia) کے رکن کے طور پر قبول کیا گیا۔ سال کے شروع میں، یہ بین الاقوامی کرکٹ کونسل میں انڈونیشیا کے لیے آئی سی سی ایسٹ ایشیا پیسیفک میں الحاق کے رکن کے طور پر باضابطہ نمائندہ بن گیا۔ Persatuan کرکٹ انڈونیشیا (PCI) کا مقصد کرکٹ کو اچھی کارکردگی کا مظاہرہ کرنے والے کھیلوں میں سے ایک بنانا اور انڈونیشیا کے مقبول ترین کھیل کے طور پر بڑی تھری پوزیشن حاصل کرنا ہے۔ یہ انڈونیشیا کے ہر خطے میں کرکٹ کے وجود کو پھیلانے کی بھی کوشش کرتا ہے۔ آچے سے پاپوا تک اس کی 20 صوبائی کمیٹیاں ہیں۔ ان اراکین کی ذمہ داری ہے کہ وہ ہر مقابلے کا انعقاد کریں، معاشرے میں کرکٹ کو متعارف کرائیں اور سماجی بنائیں۔

حوالہ جات
---------

1. ↑  "Ireland and Afghanistan ICC newest full members amid wide-ranging governance reform"۔ International Cricket Council۔ 22 June 2017۔ اخذ شدہ بتاریخ 01 ستمبر 2018
2. ↑  "History of Cricket in Indonesia"۔ Cricket Indonesia۔ 10 مارچ 2013 میں اصل سے آرکائیو شدہ۔ اخذ شدہ بتاریخ 16 جنوری 2013  الوسيط `|url-status=` تم تجاهله (معاونت)
**سید امین اشرف** ایک مشہور اردو غزل شاعر اور نقاد تھے۔ انھوں نے علی گڑھ مسلم یونیورسٹی سے انگریزی ادب میں پی ایچ ڈی کی ڈگری حاصل کی جس کے لیے انھوں نے سیروگنی نیدو کی شاعری کو موضوع بنایا۔ انھوں نے اپنی شاعری کے تین مجموعے اور تنقیدی مضامین کا مجموعہ ایک کتاب کی شکل میں تیار کیا۔ ان کی شاعری کی خدمات پر انھیں بہت سے اکیڈمک ایوارڈز ملے اور بہت سے مضامین ان کی شاعری کی مدح سرائی میں لکھے گئے۔ 7 فروری 2013ء (بمطابق 25 ربیع الاول 1434 ہجری) کو علی گڑھ میں دل کی تکلیف میں مبتلا ہونے پر ان کی وفات ہوئی اور انھیں کچاوچہ شریف میں اشرف جہانگیر سمنانی کے مقبرے کے پاس اپنے والد کی قبر کے ساتھ دفن کیا گیا۔

حالات زندگی
-----------

سید امین اشرف جنوبی ہندوستان ، مشرقی اترپردیش کے ضلع احمد نگر کے چھوٹے سے قصبے کچاوچہ شریف میں سید گھرانے میں پیدا ہوئے۔ 10 جولائی 1930ء کو کچاوچہ شریف میں پیدا ہونے والے سید امین اشرف اپنے والدین کی پہلی اولاد اور بڑے بیٹے تھے۔ ان کے والد کا نام سید حبیب اشرف تھا۔ امین نے گاؤں کی لائبریری میں لائبریرین کے طور پر کام کیا۔ وہ اپنا زیادہ تر وقت پڑھنے اور غور و فکر کرنے میں گزارتے تھے۔ لکھنؤ کے مدرسہ فرنگی محل میں وہ والد کی رحلت کے باعث اپنی رسمی تعلیم مکمل نہ کر سکے تھے جہاں انھیں داخل کیا گیا تھا۔ اس طرح کم عمری میں ہی ان پر اپنے خاندان کی کفالت کی ذمّہ داری آن پڑی تھی۔ وہ کام سے سیدھا واپس اپنے گھر آ کر اپنی والدہ اور چھوٹے بہن بھائیوں کی دیکھ بھال کیا کرتے تھے۔ لیکن اس کے باوجود انھوں نے اپنی ذاتی دلچسپی کی بنیاد پر بہت سے مضامین میں مہارت حاصل کر لی جس کی وجہ ان کا لائبریرین کے طور پر کام کرنا تھا۔ وہ شاعری بھی کر لیا کرتے اور وراثت سے متعلق مسائل کو بھی حل کر لیتے تھے۔

حوالہ جات
---------

1. ↑  'Meezan-e-Harf' by حکیم سید ظل الرحمن, Ibn Sina Academy, Aligarh, India (2012)
2. ↑  'Maarfate Shere Nau' by Shamshur Rahman Faruque, Shabe Khun Publication, Allahabad (2010)
3. ↑  'Ghazal Tanqeed' by Asloob Ahmad Ansari, Educational Book House, Aligarh (2003)
4. ↑  'Andaaze' by Asloob Ahmad Ansari, Educational Book House, Aligarh (2003)
5. ↑  'Raushan Qalam' by Aleem Saba Navedi, Educational Book House , Delhi (2008)
6. ↑  'Tanqeedo Tafheem' by Qazi Abdur Rahman Hashmi, Kitabi Duniya, Delhi (2011)
7. ↑  'Naqoosho Afkaro Nazariyaat' by Mohammad Yaseen, Educational Book House, Aligarh (2010)
8. ↑

بیرونی روابط
------------

* 
* 
* www.youtube.com/watch?v=VeDi8GeUWjE
* 
* www.amu.ac.in/pdf/ar/12to17file.pdf

(19 Nov 2012–68. Sheri Nashist at the UGC ASC in honour of Dr. Syed Amin. Ashraf)

* 
* Syed Amin Ashraf (2012)، Jaadae Shab (Reprint ایڈیشن)، Educational Book House, Shamshad Market, Aligarh, U.P.، India: Syed Amin Ashraf
* Syed Amin Ashraf (2007)، Bahaare Ijaad، Educational Book House, Shamshad Market, Aligarh, India: Syed Amin Ashraf
* Syed Amin Ashraf (2011)، Qafase Rang، Educational book House, Shamshad Market, Aligarh, India: Syed Amin Ashraf
* Syed Amin Ashraf (2012)، Bargo Baar، Educational Book House, Shamshad Market, Aligarh, U.P.، India: Syed Amin Ashraf
**علی سردار جعفری** بھارت سے تعلق رکھنے والے اردو کے مشہور و معروف شاعر تھے۔ وہ ادب کی ترقی پسند تحریک اور کمیونسٹ پارٹی آف انڈیا سے وابستہ تھے۔

ابتدائی زندگی
-------------

علی سردار جعفری اترپردیش کے گونڈہ ضلع کے بلرامپور میں 1913 میں پیدا ہوئے تھے۔ انھوں نے لکھنؤ میں ایک مذہبی ماحول میں پرورش پائی تھی۔ تعلیمی اعتبار سے انھوں نے لکھنؤ یونیورسٹی سے ماسٹرز کیا تھا۔

ادبی سفر کا آغاز
----------------

جعفری کی ذہانت کا یہ عالم تھا کہ آٹھ سال کی عمر میں وہ انیس کے مرثیوں میں سے 1000 اشعار روانی سے پڑھتے تھے۔ وہ صرف پندرہ برس کے تھے جب انھوں خامہ فرسائ شروع کی تھی۔ انھوں نے ان کا ادبی سفر افسانہ نگاری سے شروع کیا تھا۔ 1938 میں ان کا پہلا افسانوں کا مجموعہ "منزل" شائع ہوا تھا۔ مگر اس کے بعد انھوں نے شاعری کا رُخ کیا۔

سیاسی سرگرمیاں
--------------

علی سردار جعفری نے انقلابی اور حب الوطنی سے جڑی شاعری کی تھی جس کے سبب 1940 میں گرفتار ہوئے تھے۔ وہ بھارت کی کمیونسٹ پارٹی کے ایک رکن کے طور پر کام کرتے تھے اور اس کی ٹریڈ یونین کی سرگرمیوں میں مستعدی سے۔ اپنی شاعری کے ذریعے، وہ عوام میں سیاسی شعور پیدا کرنے کی کوشش کرتے تھے۔

ادبی اصناف کا ذوق
-----------------

شاعری کے علاوہ جعفری ڈرامے اور افسانہ نگاری میں بھی خاصا عبور رکھتے تھے۔ وہ ممبئ سے چھپنے والے سہ ماہی "نیا ادب" کے مدیر تھے۔ وہ شیکسپئر کی کچھ تحریروں کا اردو میں کامیاب ترجمہ کرچکے تھے۔ ہندی اور اردو میں حدفاصل کو گھٹانے کے ایک تجربے کے طور پر انھوں نے چار روایتی شعرا غالب، میر، کبیر اور میرا کے کلاموں کو ایک ہی کتاب میں یکجا کیا تھا۔ علی سردار جعفری کو ان کی ادبی خدمات کی وجہ سے 1967 میں پدماشری کا قومی اعزاز دیا گیا تھا۔

ہند پاک دوستی کی وکالت
----------------------

1999 میں جب اس وقت کے بھارت کے وزیر اعظم اٹل بہاری واجپائی پاکستان کے تاریخی دورہ امن پر آئے تھے، تب انھوں اپنے پاکستانی ہم منصب نواز شریف کو "سرحد" کے نغموں کا البم پیش کیا تھا جنہیں لکھا علی سردار جعفری نے تھا اور آواز سیما انیل سہگل کی تھی۔

انتقال
------

علی سردار جعفری یکم اگست 2000 میں ممبئ شہر میں اس جہانِ فانی سے کوچ کر گئے تھے۔

حوالہ جات
---------

1. 1 2   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
2. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
3. ↑
4. ↑

بیرونی روابط
------------

* Official Websiteآرکائیو شدہ (Date missing) بذریعہ sardarjafri.com (Error: unknown archive URL)
* [*مردہ ربط*]
* A collection of verses by Ali Sardar Jafriآرکائیو شدہ (Date missing) بذریعہ aligarians.com (Error: unknown archive URL)
ایم **فاطمہ بیوی** (30 اپریل 1927 – 23 نومبر 2023ء) سپریم کورٹ آف انڈیا کی سابقہ جج تھیں۔ 1989ء میں ان کو مسند عدالت کے لیے منتخب کیا گیا اور وہ پہلی خاتون جج تھیں جن کو سپریم کورٹ آف انڈیا کا حصہ بنایا گیا اور پہلی مسلمان خاتون کے طور پر ملک کے نظام عدلیہ میں بھرتی ہوئیں۔

عدالت سے ریٹائرمنٹ پر قومی انسانی حقوق کمیشن کی رکن کے طور پر خدمات سر انجام دیں اور اس کے بعد 1997ء سے 2001ء تک ریاست تاملناڈو بھارت کی گورنر کی حیثیت سے کام کیا۔
فاطمہ بیوی 30 اپریل 1927ء کو پتھینا متھیٹٹا، تریونکور، جو اب بھارتی ریاست کیرالہ کا حصہ ہے، میں پیدا ہوئیں۔
ان کے والد اناویتل میرا صاحب اور والدہ خدیجہ بی بی تھی۔
انھوں نے کیتھولک ہائی اسکول پتھینامتھیٹٹا سے اپنیاسکول کی تعلیم مکمل کی اور بی ایس سی یونیورسٹی کالج تریونڈم سے حاصل کی۔ انھوں نے اپنا بی ایل گورنمنٹ لا کالج تھروانتھپورم سے مکمل کیا۔
فاطمہ کو14 نومبر 1950ء میں ایڈووکیٹ کی حثیت سے داخلہ ملا۔ انھوں نے کیرالہ میں چھوٹی عدلیہ میں اپنا کیرئیر شروع کر دیا۔ انھیں مئی 1958ء میں ذیلی -باضابطہ عدالتی کارروائی میں منصف کے طور پر مقرر کیا گیا۔
1968ء میں ذیلی باضابطہ جج کے طور پر ان کی ترقی ہوئی اور 1972ء میں چیف جسٹس مجسٹریٹ ڈسٹرکٹ اور 1974ء میں سیشن جج کے طور پر ترقی ملی۔
جنوری 1980ء میں وہ جوڈیشل رکن کی حیثیت سے انکم ٹیکس سے متعلق اپیل کی ضابطہ کارروائی میں مقرر ہوئیں۔
4 اگست 1983ء میں ہائی کورٹ کی جج کے طور پر ان کی ترقی کی گئی۔ 14 مئی 1984ء میں ہائی کورٹ کی مستقل جج بن گئیں۔
29 اپریل 1989ء کو انھیں ہائی کورٹ کے جج کر طور پر ریٹائر کیا گیا لیکن پھر 6 اکتوبر 1989ء کو مزید دو سال کے لیے جج کی حیثیت پر باقی رکھا گیا۔ اور یوں ان کی ریٹائرمنٹ 2 اپریل 1991ء میں ہوئی۔
پھر اس کے بعد وہ 25 جنوری 1997ء میں ریاست تاملناڈو کی گورنر مقرر ہوئیں۔
ریاستی گورنر کی حیثیت سے اس نے راجیو گاندھی قتل کیس کی مذمت کی اور اس میں ملوث چار قیدیوں کی رحم کی درخواست کو مسترد کر دیا۔

فاطمہ بیوی کا انتقال 23 نومبر 2023ء کو 96 سال کی عمر میں ہوا۔

حوالہ جات
---------

1. ↑
2. ↑  "M. FATHIMA BEEVI"۔ supremecourtofindia.nic.in۔ 5 دسمبر 2008 میں اصل سے آرکائیو شدہ۔ اخذ شدہ بتاریخ 15 جنوری 2009  تحقق من التاريخ في: `|archive-date=` (معاونت)
3. ↑  "Welcome to Women Era.۔۔۔"۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 15 جنوری 2009  الوسيط `|url-status=` تم تجاهله (معاونت)
4. ↑  "Women in Judiciary"۔ NRCW, Government of India۔ 23 دسمبر 2008 میں اصل سے آرکائیو شدہ۔ اخذ شدہ بتاریخ 15 جنوری 2009  تحقق من التاريخ في: `|archive-date=` (معاونت)
5. ↑  "FIRST WOMEN OF INDIA:"۔ womenofindia.net۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 16 جنوری 2009  الوسيط `|url-status=` تم تجاهله (معاونت)
6. ↑  "Convict Queen"۔ india-today.com۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 16 جنوری 2009  الوسيط `|url-status=` تم تجاهله (معاونت)
7. ↑  "High Court of Kerala: Former Judges"۔ highcourtofkerala.nic.in۔ اخذ شدہ بتاریخ 16 جنوری 2009
8. ↑  "India's First Female Supreme Court Judge Justice Fathima Beevi Passes Away"۔ Live Law۔ 23 November 2023۔ اخذ شدہ بتاریخ 23 نومبر 2023
9. ↑  "न्यायमूर्ति फातिमा बीवी का निधन, प्रधानमंत्री मोदी ने जताया शोक" (بزبان ہندی)۔ Post Inshort۔ 24 November 2023۔ اخذ شدہ بتاریخ 24 نومبر 2023

بیرونی روابط
------------

|  |  |
| --- | --- |
|  | ویکی ذخائر پر **فاطمہ بیوی** سے متعلق سمعی و بصری مواد ملاحظہ کریں۔ |

سانچہ:Governors of Tamil Nadu
**سبرینا ڈیبورا سالرنو** (انگریزی: Sabrina Debora Salerno)
جو اپنے اسٹیج نام **سبرینا** سے جانی جاتی ہے، ایک اطالوی گلوکارہ، نغمہ نگار، ریکارڈ پروڈیوسر، ماڈل، اداکارہ اور ٹیلی ویژن پیش کنندہ ہے۔ اپنے کیریئر کے دوران میں اس نے دنیا بھر میں 20 ملین سے زیادہ ریکارڈ فروخت کیے ہیں اور دس بین الاقوامی ہٹ اسکور کیے ہیں، جن میں تین نمبر ایک شامل ہیں۔
بین الاقوامی سطح پر وہ اپنے 1987ء کے سنگل "بوائز (سمر ٹائم لو)" کے لیے مشہور ہیں، جو فرانس اور سوئٹزرلینڈ میں چارٹ میں سرفہرست رہا، اور مملکت متحدہ میں نمبر 3 پر پہنچا۔ گانا ایک اشتعال انگیز میوزک ویڈیو کے ساتھ تھا، جس نے سبرینا کی تصویر کو جنسی علامت کے طور پر قائم کیا۔ اس کی دیگر مشہور ریکارڈنگ میں "آل آف می (بوائے اوہ بوائے)"، "مائی چیکو"، "لائیک اے یو-یو"، "گرینگو"، "سیامو ڈون" اور "کال می" کا کور ورژن شامل ہیں۔

کیریئر
------

اپنے آبائی علاقے لیگوریا میں ایک مقابلہ حسن جیتنے کے بعد سبرینا نے ماڈلنگ شروع کی، اور 1984ء میں اس نے کینال 5 پر اطالوی پرائم ٹائم شو پریمیاتیسیما سے ٹیلی ویژن کی شروعات کی۔ 1986ء میں اس کا پہلا سنگل "سیکسی گرل"، جو انگریزی میں گایا گیا، ریلیز ہوا۔ کلاڈیو سیچیٹو کے ذریعہ تیار کردہ، یہ اس کے آبائی ملک اٹلی میں ٹاپ 20 ہٹ بن گیا اور ایک معمولی بین الاقوامی کامیابی تھی۔ 1987ء کے آخر میں اس نے اپنا پہلا اسٹوڈیو البم سبرینا ریلیز کیا، جسے مکمل طور پر انگریزی میں گایا گیا تھا۔ "سیکسی گرل" کے علاوہ البم میں اس کی بین الاقوامی کامیابی "بوائز (سمر ٹائم لو)" (فرانس اور سوئٹزرلینڈ دونوں میں نمبر 1، اور دس سے زیادہ دیگر ممالک میں ٹاپ 5) شامل تھی۔ 
اور "ہاٹ گرل"، کچھ یورپی ممالک میں ٹاپ 20 ہٹ رہا۔ 
"بوائز" نے اپنی مشہور ویڈیو کے لیے مقبولیت حاصل کی، جس میں جنسی طور پر مشتعل مناظر شامل تھے۔
اس گانے نے آج تک دنیا بھر میں 1.5 ملین سے زیادہ کاپیاں فروخت کی ہیں اور یہ سبرینا کا ٹریڈ مارک ہٹ رہا ہے۔

2010ء میں سبرینا اور انگلش گلوکارہ سمینتھا فاکس نے بلونڈی کے ہٹ "کال می" کا ایک ڈوئٹ کے طور پر کور ورژن جاری کیا۔ سنگل اطالوی ڈانس سنگلز سیلز چارٹ پر نمبر 4 پر پہنچ گیا۔

مزید دیکھیے
-----------

* مقابلہ حسن

حوالہ جات
---------

1. ↑   — مصنف: سبرینا سالرنو  — شائع شدہ از: ٹویٹر  — شائع شدہ از: 28 مئی 2018
2. ↑   — مصنف: سبرینا سالرنو  — شائع شدہ از: فیس بک  — شائع شدہ از: 27 مئی 2018
3. ↑  ربط :    — اخذ شدہ بتاریخ: 27 اپریل 2014 — اجازت نامہ: CC0
4. ↑  ایس این اے سی آرک آئی ڈی:  — بنام: Sabrina Salerno — اخذ شدہ بتاریخ: 9 اکتوبر 2017
5. 1 2
6. ↑  ربط :    — اخذ شدہ بتاریخ: 12 دسمبر 2014 — اجازت نامہ: CC0
7. ↑
8. ↑  CineMagia person ID:  — اخذ شدہ بتاریخ: 4 اپریل 2022
9. ↑  میوزک برینز آرٹسٹ آئی ڈی:  — اخذ شدہ بتاریخ: 20 اگست 2021
10. ↑  "Sabrina – Boys" (بزبان فرانسیسی)۔ lescharts.com۔ اخذ شدہ بتاریخ 26 جولا‎ئی 2015
11. ↑  "Sabrina – Hot Girl" (بزبان فرانسیسی)۔ lescharts.com۔ اخذ شدہ بتاریخ 26 جولا‎ئی 2015
12. ↑  "Top 20 del 01-07-2010" (بزبان اطالوی)۔ dancedirectory.it۔ 9 مارچ 2012 میں اصل سے آرکائیو شدہ۔ اخذ شدہ بتاریخ 20 اپریل 2012  الوسيط `|url-status=` تم تجاهله (معاونت); تحقق من التاريخ في: `|archive-date=` (معاونت)
**پروفیسر ڈاکٹر شریف احمد** المعروف **عاصی کرنالی** (پیدائش: 2 جنوری 1927ء— وفات: 20 جنوری 2011ء) اردو زبان کے مشہور نثرنگار، غزل گو، نعت گو شاعر،محقق اور مصنف تھے۔

ابتدائی حالات
-------------

عاصی کرنالی 2 جنوری 1927ء کو کرنال میں پیدا ہوئے۔ پیدائشی نام شریف احمد تھا مگر اپنے شعری تخلص عاصی کرنالی سے شہرت پائی۔ والد کا نام شیخ وزیر محمد تھا۔ تقسیم ہند 1947ء میں کرنال سے ہجرت کرکے پاکستان آئے اور ملتان میں اقامت اختیار کرلی۔

حصول تعلیم اور تعلیمی خدمات
---------------------------

تعلیم میں اعلیٰ ثانوی تعلیم کی تحصیل میں ایم اے اُردو، ایم اے فارسی کیا۔ آپ نے ’’اُردو حمد و نعت پر فارسی روایت کا اثر‘‘ کے عنوان پر تحقیقی مقالہ لکھ کر پی ایچ ڈی کی ڈگری حاصل کی۔ عملی زندگی کا آغاز بحیثیت استاد کے شروع ہوا، بعد ازاں ملتان میں گورنمنٹ ملت کالج کے پرنسپل مقرر ہوئے اور یہاں سے بطور پرنسپل کے ہی ریٹائر ہوئے۔ سابق وزیرِاعظم پاکستان یوسف رضا گیلانی بھی ان کے شاگردوں میں سے ہیں۔

تصانیف
------

عاصی کرنالی قادرالکلام اور زودگو شاعر تھے۔ ابتدا میں آپ کا شمار غزل گو شعرا میں ہوتا تھا بعد ازاں پھر لالہ زارِ نعت میں بھی آپ کی نعتوں کی گونج سنائی دینے لگی۔ یہی وجہ ہے کہ آپ کی نعتوں کے مجموعوں کی تعداد زیادہ ہے۔عاصی کرنالی متحرک شعرا میں شمار کیے جاتے ہیں کہ جن کی زندگی میں ادبی خدمات ساتھ ساتھ چلتی رہیں۔زبان و بیان پر قدرت رکھتے تھے۔آپ کی نعتیہ شاعری نعتیہ ادب میں ایک موثر حوالہ ہے۔ مجموعی طور پر 19 کتب تصنیف کیں جن میں 11 شعری مجموعہ جات ہیں۔ مجموعہ ہائے نعت ’’ نعتوں کے گلاب‘‘ کو صدارتی ایوارڈ سے بھی نوازا گیا۔مشہور محقق عزیز احسن نے عاصی کرنالی کی بابت لکھا ہے کہ:

’’عاصی کرنالی موضوع کے بھرپو رادراک کے ساتھ شاعری کرتے ہیں۔ اسلوب اظہار میں اعلیٰ سنجیدگی کا دامن کبھی ہاتھ سے جانے نہیں دیتے۔ ان کی شاعرانہ مشق اس حد تک ہے کہ وہ جس بات کو جس انداز سے کہنا چاہیں کہہ سکتے ہیں ۔ عاصی کی شاعری میں استعاروں ، تشبہیوں اور علامتوں کا ایچ پیچ بھی نہیں ہوتا۔ وہ مروّجہ بلکہ خاصی حد تک کلاسیکی مزاج کی شاعری کرتے ہیں۔ لیکن اپنے انداز نگارش سے بات میں ندرت کے پہلو پیدا کردیتے ہیں۔‘‘

وفات
----

عاصی کرنالی نے 84 سال کی عمر میں 20 جنوری 2011ء کو ملتان میں وفات پائی۔ وہ قبرستان خانیوال روڈ ملتان میں آسودہ خاک ہیں۔

حوالہ جات
---------

1. 1 2  ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، اگست 2015ء، ص73
2. ↑  عزیز احسن: اُردو نعت اور جدید اسالیب، صفحہ 147۔
**موسیٰ بن کعب بن عیینہ التمیمی** ( 80 ہجری - 700 ء / 141 ہجری - 758 ء)، ابو عیینہ: ولی، ایک اعلی کمانڈر اور ان لوگوں میں سے ایک جنھوں نے عباسی ریاست کے ستونوں کو بلند کیا اور ستونوں کو گرایا۔ اموی خاندان خراسان میں ابو مسلم خراسانی کے ساتھ تھا۔ محمد بن علی نے انھیں بنو امیہ کے دور میں بارہ کپتانوں میں شامل کیا، چنانچہ وہ بنو العباس کی اذان نشر کرنے کے لیے نکلے۔ خراسان کے گورنر اسد بن عبد اللہ القصاری نے اسے محسوس کیا اور اسے پکڑ کر لگام سے لگا دیا اور اس کے دانت ٹوٹ گئے۔ پھر وہ چلا گیا تو ابو مسلم نے (عباسیوں کے ظہور سے پہلے) اسے ابیوارد کی طرف ہدایت کی اور اسے کھول دیا۔ پھر اس نے بہت سے حقائق کا مشاہدہ کیا۔ اس نے الزاب کی جنگ دیکھی اور فوج میں کمانڈر تھے۔ 

جب وہ کوفہ میں حاضر ہوا تو وہ قصاب کے ساتھ تھا اور وہ پہلا شخص تھا جس نے خلافت میں اس سے بیعت کی اور وہ اسے لوگوں کے سامنے لے آیا۔ اور جب المنصور نے اسے اپنی پولیس کا گورنر مقرر کیا اور اس کے ساتھ سندھ (اور اسے ہندوستان کہا جاتا ہے) اور مصر کا مینڈیٹ شامل کیا تو موسیٰ نے اپنی طرف سے ان دونوں ممالک میں دو نائب بھیجے اور وہ المنصور کے ساتھ رہنے لگا۔ خلیفہ کے پولیس مینڈیٹ نے جنرل آرمی کمانڈ میں ترمیم کی جیسا کہ آج ہم جانتے ہیں۔ عباسیوں نے آپ صلی اللہ علیہ وسلم پر احسان کیا اور آپ صلی اللہ علیہ وسلم فرماتے تھے: ہمارے پاس دانت تھے اور ہمارے پاس روٹی نہیں تھی اور جب روٹی آئی تو دانت ختم ہو گئے! آپ نے اپنی وفات کے سال 141 ہجری میں مصر کا سفر کیا اور سات مہینے اور دن قیام کیا۔ اور وہ اس کے حکم سے برگشتہ ہوا، چنانچہ وہ بغداد واپس آیا اور جلد ہی فوت ہو گیا اور وہ المنصور کی حالت پر ہے اور بندہ پر ہے اور اس کا جانشین اس کا بیٹا عیینہ ہے۔

نسب
---

موسیٰ بن کعب بن عیینہ بن عائشہ بن عمرو بن ساری بن عدیہ بن الحارث بن عمرو القیس بن زید منات بن تمیم بن مر بن عد بن الیاس بن مدر بن نزار ۔

مذید دیکھیں
-----------

* عباسی خاندان کے دوران مصر کے حکمرانوں کی فہرست

حوالہ جات
---------

1. ↑  الأنساب - السمعاني - ج3 - الصفحة 483. آرکائیو شدہ 2020-01-14 بذریعہ وے بیک مشین
2. ↑  التاريخ الإسلامي - محمود شاكر - الصفحة 80. آرکائیو شدہ 2020-01-14 بذریعہ وے بیک مشین
3. ↑  مرآة الزمان في تاريخ الأعيان وبذيله - ابن الجوزي - ج7 -الصفحة 422. آرکائیو شدہ 2020-01-17 بذریعہ وے بیک مشین
4. ↑  تاريخ الرسل والملوك، أبو جعفر الطبري، المجلد الرابع ص 311. آرکائیو شدہ 2022-09-08 بذریعہ وے بیک مشین
5. ↑  التاريخ الإسلامي - محمود شاكر - الصفحة 80. آرکائیو شدہ 2020-01-14 بذریعہ وے بیک مشین
6. ↑  أنساب الأشراف - البلاذري - ج8 - الصفحة 184. آرکائیو شدہ 2020-01-14 بذریعہ وے بیک مشین
7. ↑  تاريخ مدينة دمشق - ابن عساكر - ج ٦١ - الصفحة ١٩٦. آرکائیو شدہ 2020-01-14 بذریعہ وے بیک مشین
منیرہ شعبان  *ایک اردنی دایہ ہے ، جنھوں نے اردن میں خاندانی منصوبہ بندی اور زچگی کی صحت پر تعلیم حاصل کی۔*

زندگی
-----

شعبان کی عمر [15] تھی جب انہوں نےنرسنگ پڑھنی شروع کی۔ بعد ازاں ، وہ دائی وائیچر میں مہارت حاصل کرتی تھیں۔ انہوں نے لندن میں اپنی تعلیم جاری رکھی۔ جب وہ اردن واپس آئیں تو انہوں نے ملک میں خاندانی منصوبہ بندی کی تعلیم کا آغاز کیا۔ انہوں نے نئی دائیوں کے لیے ایک نصابی کتاب مشترکہ لکھی ، دوسروں کو تربیت دی اور دائیوں کے متعلق لیکچر دیے۔ اس نے دائیوں کے لیے اخلاقیات تیار کرنے میں بھی مدد کی۔

  

شعبان ، پیار سے ماما منیرہ کے نام سے جانی جاتی ہیں وہ زاتاری مہاجر کیمپ میں کام کرنے والی پہلی دایہ تھیں۔انہوں نے UNFPA مشن پر اردن کی صحت سے متعلق امداد کے ذریعے کام کیا۔ 2014 میں ، انہوں نے اس وقت کے جنرل سکریٹری بان کی مون کے ذریعہ ، اقوام متحدہ کے ہیڈ کوارٹر کے ایک اعلی سطحی پروگرام میں حصہ لیا تھا ، جس کے بارے میں ان کی وضاحت اور بات کرنے کی دعوت دی تھی۔ اردن اور آس پاس کے علاقے میں زچگی کی صحت اور خاندانی منصوبہ بندی پر کام کریں۔دیگر شرکاء میں تنزانیہ کے سابق صدر جاکایا کیکویٹ بھی شامل تھے۔منیرہ شعبان نے ٹیلی ویژن ہیلتھ شو میں بھی حصہ لیا ہے۔

ریٹائرمنٹ کے بعد ، انہوں نے شامی حاملہ مہاجرین کی حمایت اور مشاورت کی ہے۔

حوالہ جات
---------

1. 1 2  Gretchen Luchsinger، Janet Jensen، Lois Jensen، Cristina Ottolini (2019)۔ Icons & Activists. 50 years of people making change (PDF)۔ New York: UNFPA۔ صفحہ: 64۔ ISBN 978-0-89714-044-7
2. ↑  "Jordan's most famous nurse brings hope to Syrian refugees"۔ UN News (بزبان انگریزی)۔ 2014-10-06۔ اخذ شدہ بتاریخ 05 اپریل 2021
3. 1 2 3 4  "Leaders pledge to help end preventable maternal, newborn and child deaths within a generation"۔ www.unfpa.org (بزبان انگریزی)۔ اخذ شدہ بتاریخ 05 اپریل 2021
4. ↑  "Bearing witness to a revolution in women's health and rights"۔ www.unfpa.org (بزبان انگریزی)۔ 24 جولا‎ئی 2019 میں اصل سے آرکائیو شدہ۔ اخذ شدہ بتاریخ 05 اپریل 2021  الوسيط `|url-status=` تم تجاهله (معاونت)
سہ ماہی **اردو نامہ** قومی تاریخ و ادبی ورثہ ڈویژن، حکومت پاکستان کے ماتحت ادارے اردو لغت بورڈ کا کراچی پاکستان سے شائع ہونے والا علمی و لسانی مجلہ ہے۔

اجرا و تاریخ
------------

سہ ماہی اردو نامہ کا اجرااگست 1960ء میں اردو لغت بورڈ نے کراچی سے کیا۔ اس مجلہ کے پہلے مدیر معروف شاعر ڈاکٹر شان الحق حقی تھے۔ اردو نامہ دراصل شان الحق حقی کے خواب کی تعبیر تھا مگر ان کے اردو لغت بورڈ سے رخصت ہوتے ہی ادارے کے اربابِ اختیار نے اسے حقی صاحب کا ذاتی شوق سمجھتے ہوئے بند کر دیا۔ اردو نامہ کے سترہ سال کے 54 شماروں کا اشاریہ 1997ء میں شائع کیا گیا، جسے دیکھ کر اندازہ کیا جا سکتا ہے کہ اس جریدے نے ماضی میں کیسا اہم علمی کام سر انجام دیا تھا۔

دسمبر 2016ء میں جب معروف محقق و شاعر عقیل عباس جعفری کا بطور مدیر اعلیٰ اردو لغٹ بورڈ تقرر ہوا تو ابتدا سے ہی انھوں نے اس مجلہ کی ازسرِ نو اشاعت کا کوششیں شروع کر دیں، یوں دسمبر 2017ء میں جب شان الحق حقی کی پیدائش کا صد سالہ جشن منایا جا رہا تھا تو اردو لغت بورڈ نے اردو نامہ کا از سرِ نو اشاعت کا اہتمام کیا اور اس شمارے کو اردو نامہ کے گذشتہ دور کا تسلسل سمجھتے ہوئے اسے شمارہ 55 کا نام دیا ہے۔

مزید دیکھیے
-----------

* اردو لغت بورڈ
* اردو لغت (تاریخی اصول پر)
* اردو لغت

حوالہ جات
---------

1. ↑  عقیل عباس جعفری، **ابتدائیہ**، مشمولہ:اردو نامہ (کراچی) شمارہ 55 خصوصی اشاعت شان الحق حقی، دسمبر 2017ء، ص 3
2. ↑  عقیل عباس جعفری، **ابتدائیہ**، مشمولہ:اردو نامہ (کراچی) شمارہ 55 خصوصی اشاعت شان الحق حقی، دسمبر 2017ء، ص 4
**اینڈی سمرز** (Andy Summers) ایک برطانوی گٹار نواز ہیں۔ ان کا پورا نام اینڈریو جیمز سومرز (Andrew James Somers ) ہے۔ اینڈی مشہور گروپ دی پولیس کے رکن ہیں۔ انہوں نے بہت کئی گروپس کے ساتھ کام کرنے کے علاوہ اپنے سولو البم بھی جاری کیے ہیں۔ مزید برآں ان کی بنائی ہوئی فوٹو کی نمائش کئی گیلریوں میں ہو چکی ہے۔

ابتدائی زندگی
-------------

اینڈریو جیمز سومرز پولٹن لے فائلڈ میں پیدا ہوئے۔ ان کے بچپن میں ہی ان کے والدین بورنموتھ منتقل ہو گئے۔ کئی سال پیانو بجانے کے بعد اینڈریو نے گٹار سیکھنا شروع کر دی۔ سولہ سال کی عمر تک مختلف کلبوں میں بجانے کے بعد وہ انیس سال کی عمر میں لندن منتقل ہوئے اور اپنے دوست زوٹ منی کے ساتھ مل کر زوٹ منی بگ رول بینڈ (Zoot Money's Big Roll Band) کی بنیاد رکھی۔

پیشۂِ موسیقی
------------

اپنی موسیقی سے متعلقہ پیشہ ورانہ زندگی میں اینڈی کئی بینڈ کے رکن رہے لیکن ان کو شہرت "دی پولیس" گروپ سے ملی۔ اس بینڈ کی رکنیت کے دوران اینڈی نے دو بار گریمی ایوارڈ جیتا جو دنیائے موسیقی کا سب سے بڑا ایوارڈ ہے۔ یہ ایوارڈ انہوں نے بالترتیب 1979ء اور 1980ء بہترین راک انسٹرومینٹل پرفارمنس کے شعبے میں جیتا۔ گریمی ایوارڈ کے علاوہ اینڈی نے موسیقی کے کئی اور اہم ایوارڈ جیت رکھے ہیں۔ 

"دی پولیس" بینڈ چھوڑنے کے بعد اینڈی نے مختلف سولو ریکارڈ بنائے، فلموں کی موسیقی دینے کے علاوہ فوٹو کی نمائش منعقد کی۔

نجی زندگی
---------

اینڈی نے 1968ء میں رابن لین سے شادیکی جو 1970ء میں ٹوٹ گئی۔ 1973ء میں اینڈی نے کیٹ لُنکن سے دوسری شادی کی، 1978ء میں ان کے ہاں لائلا زو سمرز پیدا ہوئی۔ 1987ء میں یہ شادی بھی ٹوٹ گئی لیکن 1985ء میں دونوں نے دوبارہ شادی کی جس کے نتیجے میں 1987ء میں ان کے ہاں موریس اورانٹن نام کے جڑواں بچے پیدا ہوئے۔ ان دنوں اینڈی سمرز اپنے بیوی بچوں کے ہمراہ لاس اینجلس میں رہائش پزیر ہیں۔

حوالہ جات
---------

1. ↑  Welch, Chris (1996)۔ The complete guide to the music of the Police and Sting۔ London: Omnibus Press۔ صفحہ: xii۔ ISBN 978-0-7119-5302-4۔ Andy Summers was born Andrew James Summers on December 31, 1942, in Poulton-le-Fylde. Lancashire.
2. ↑  Steve Huey (دسمبر 1942)۔ "Andy Summers"۔ AllMusic۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 7 ستمبر 2017  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
**جنگ پولیگر** ہندوستان کے تمل ناڈو کی سابقہ سلطنت ترونلویلی سلطنت کی پولی گارس (پیلیاکر) اور برٹش ایسٹ انڈیا کمپنی افواج کے مابین 17 مارچ سے مئی 1802 یا جولائی 1805 کے درمیان لڑی **جانے والی جنگیں تھیں** ۔ پولیگر فوجوں کے خلاف ایک زبردست ویران مہم کے بعد آخر کار انگریزوں نے انھیں شکست دے دی۔ دونوں اطراف کو کافی نقصانات اٹھانا پڑے اور پولی گارس پر فتح کے ساتھ ، تمل ناڈو کے علاقوں کا ایک بہت بڑا حصہ برطانویوں کے زیر قبضہ ہو گیا ، جس نے انھیں جنوبی ہندوستان میں مضبوط گرفت حاصل کی۔

پولیگر کی پہلی جنگ
------------------

سابقہ تریونیلویلی خطے میں کٹابمون نائکس اور انگریزوں کے درمیان پنچلنکوری پیلیام کے مابین جنگ کو اکثر پہلی پولیگر جنگ کے طور پر درجہ بند کیا جاتا ہے۔ 1799 میں ، کتبومن اور انگریز کے مابین ایک مختصر میٹنگ (زیر التوا ٹیکسوں پر) ایک خونی مقابلے میں تبدیل ہو گئی ، جس میں برطانوی فوج کے کمانڈر کسانوں نے مارے۔ یہ انعام کتبومن کے سر پر رکھا گیا تھا ، جس کی وجہ سے بہت سارے پولیگروں نے سرکشی کی۔

پنچنکورچیچی قلعے پر کئی لڑائیوں کے سلسلے کے بعد ، اضافی امدادی دستے تیروچیراپلی سے پہنچے اور کٹ بوممان کو شکست ہوئی ، لیکن وہ بچ گیا اور پڈوکوٹائی ملک کے جنگلوں میں فرار ہو گیا۔ پڈوکوٹائی بادشاہ کے ساتھ بیک روم کے معاہدے کے بعد ، انگریزوں نے اٹپپن کی مدد سے کٹابومن پر قبضہ کر لیا۔ مختصر مقدمے کی سماعت کے بعد ، کیاتھاارو میں ، عوام کو ڈرانے کے لیے کتبومن کو اس کے سامنے لٹکا دیا گیا۔

کتبومن کی قریبی ساتھی سبرمانیہ پیلی کو بھی عوامی نظاروں کے لیے پنچلانکوریچی میں ایک سر پر لٹکا دیا گیا تھا اور اس کے سر کو پھانسی دے دی گئی تھی۔ ایک اور باغی رہنما سونڈرا پانڈیان کو گاؤں کی دیوار کے سامنے سر پر مار مار کر بے دردی سے ہلاک کر دیا گیا۔ کتبومن کے بھائی عمیادرائی کو پالیمکوٹائی جیل میں قید کیا گیا تھا ، جبکہ قلعے کو لوٹ لیا گیا تھا اور فوجیوں نے اسے مسمار کر دیا تھا۔

نتیجہ
-----

1799 اور 1800-1805 کے پولیگر بغاوتوں کے دباو کے نتیجے میں سرداروں کے اثر و رسوخ کا خاتمہ ہوا۔ کرناٹک معاہدہ (31 جولائی 1801) کی شرائط کے تحت انگریزوں نے تمل ناڈو پر براہ راست کنٹرول سنبھال لیا۔ پولیگر سسٹم جو ڈھائی صدیوں سے معرض وجود میں تھا ایک پرتشدد خاتمہ ہوا اور اس کمپنی نے اس کی جگہ پر زمینداری نظام کی جگہ لے لی۔

بعد میں لوک داستان
------------------

بعد کے سالوں میں ، اس سے وابستہ پورانیک اور لوک کہانیاں دھیران چننمالائی ، کتبوممان اور مروتھو پانڈیار کے آس پاس پھیل گئیں۔

مزید دیکھیے
-----------

* ٹیپو سلطان
* سلطان حیدر علی

حوالہ جات
---------

* निकोलस डिर्कस डिर्क (1988)، The Hollow Crown: Ethnohistory of an Indian Kingdom، صفحہ: 19–24، ISBN 978-0-521-05372-3

W. Francis (1989)، दक्षिण भारत के राजपत्रक، **1**، मित्तल प्रकाशन، صفحہ: 261
**ایڈاکاڈ** جنوبی ہند کی ریاست کیرلا کا ایک چھوٹا علاقہ ہے جو کنور میونسپل کارپوریشن کا حصہ ہے۔
جبکہ ایڈاکاڈ قصبہ کڈمبور اور موژاپلنگاڈ پنچایتوں کا حصہ ہے۔ قومی شاہراہ نمبر 66 اس قصبے سے ہو کر گزرتی ہے۔ یہ قصبہ ضلع کنور میں شہر کنور اور تلشیری کے درمیان واقع ہے۔ اس قصبے تک کنور شہر سے 12 کلومیٹر اور تلشیری شہر سے 10 کلومیٹر فاصلہ ہے۔ مشہور ساحل موژاپلنگاڈ ساحل اس قصبے کے پاس ہے جو ایشیا کا واحد ڈرائیونگ کے قابل ساحل ہے۔ یہاں سے موژاپلنگاڈ ساحل کے شمالی سرے تک جانے والی ایک ایڈاکاڈ ساحلی سڑک (ایڈاکاڈ بیچ روڈ) ہے۔

تاریخ
-----

پرانے زمانے میں ایڈاکاڈ *مدھیہ اڈاوی* کے نام سے مذکور تھا۔ سنسکرت میں مدھیہ سے درمیان اور اڈاوی سے جنگل مراد ہے۔ اس طرح ایڈا سے درمیان اور کاڈ سے جنگل مراد ہے۔ یعنی اس کا ملیالم نام اس کے پرانے سنسکرت نام کا ہم معنی ہے۔ بعض قدیم کتابوں میں ایڈاکاڈ کا تاریخی طور پر پرشنامارگاپورم کے نام سے بھی تذکرہ کیا گیا ہے۔ 

### شری اُوٗرپژاشی کاؤ

اُورپژاشی کاؤ
شری اورپژاشی کاؤ ایڈاکاڈ کا مشہور مندر ہے۔ لفظ اورپژاشی کاؤ ملیالم زبان کے فقرے اوریل پژاکیا ایچل کاؤ (Ooril Pazhakiya Eachil Kavu) اور اوریل پژاکیا اچی کاؤ (Ooril Pazhakiya Achi Kavu) کا اختصار ہے‌۔ اول الذکر کا معنی گاؤں کا سب سے پرانا (اوریل پژاکیا) کنج (کاؤ) جو ایچل (ایک قسم کی جڑی بوٹی) سے گھرا ہوا ہے۔ آخر الذکر کا معنی گاؤں کا پرانا (اوریل پژاکیا) دیوی ماں (اچی) کنج۔ اس مندر کا ذکر ولیم لوگن جو برطانوی دور میں کلکٹر تھا، کی کتاب ملابار مینویل میں ملتا ہے۔ اُورپژاشی کاؤ کا اہم دیوتا اورپژاشی دیوم ہے جو مقامی طور پر دیواتاریشورن کے نام سے معروف ہے۔

### اُوٗرالر

برطانوی راج سے پہلے اور برطانوی دور میں گاؤں کی انتظامیہ میں جن کو عمل دخل تھے، انھیں عام طور پر اورالر کہا جاتا ہے۔

تعلیمی ادارے
------------

* اسکول: یہاں دو پرائمری اسکول ہیں۔ اور یہاں سے کچھ دور توٹاڈا اور کاڈاچرا میں دو سیکنڈری اسکول موجود ہیں۔
* کالج: گورنمنٹ پالی ٹیکنک انسٹی ٹیوٹ توٹاڈا میں قائم ہے۔ یہ کالج کیرلا کے ٹیکنیکل محکمے کے ماتحت ہے۔

حوالہ جات
---------

1. ↑  Kannur to be City Corporation - The Hindu
2. ↑
3. ↑  History Of Ancient India (Portraits Of A Nation), 1/e By Kapur, Kamlesh

بیرونی روابط
------------

* Edakkad websiteآرکائیو شدہ (Date missing) بذریعہ lsgkerala.in (Error: unknown archive URL)

Edakkad Nambiars websiteآرکائیو شدہ (Date missing) بذریعہ edakkadnambiars.net (Error: unknown archive URL)
**علی ایلامانوف** ( 1902 ، ٹومیناریک کا گاؤں - 20 مارچ، 1975 ) - قازق ایس ایس آر کے کزیل اوردا علاقے کے یانی-کرگن ضلع کے الٹائی اجتماعی فارم کے رہنما۔ سوشلسٹ لیبر کا ہیرو (1949)۔

سیرت
----

1902 میں تومیناریک گاؤں میں ایک غریب قازق خاندان میں پیدا ہوئے۔ ابتدائی اسکول کے چار سال مکمل کر لیے۔ 1930-1958 تک وہ ایک اجتماعی کسان تھے، یانی کرگن کے علاقے میں الٹائی کے اجتماعی فارم کے رہنما تھے۔

1941 میں، اس نے ہر ہیکٹر سے 48.4 سینتر چاول اکٹھا کیا۔ 1942 سے، اس نے گوریو اور اسٹالن گراڈ کے قریب اجتماعی کھیتوں پر کام کیا، ژانکورگن علاقے کے سناکاتا گاؤں میں ایک نہر کی تعمیر میں حصہ لیا۔ 1946 میں وہ اپنے آبائی گاؤں واپس آئے، جہاں انہوں نے اجتماعی فارم پر کام جاری رکھا۔ چاول اگانے والے حصے کی سربراہی کی۔ 1948 میں، علی یلمانوف کی قیادت میں لنک نے ہر ہیکٹر سے اوسطاً 85 سنتنر (1 سینتر= 100 کلو گرام) (تقریبا 86 من فی ایکر) چاول اکٹھا کیا ۔ مزدور کی ان شاندار کامیابیوں پر انہیں 1949 میں سوشلسٹ لیبر کے ہیرو کے خطاب سے نوازا گیا۔

1958 سے 1960 تک انہوں نے چرواہے کی بریگیڈ میں کام کیا۔

ان کا انتقال 1975 میں ہوا۔

ایوارڈز
* سوشلسٹ لیبر کا ہیرو - 20 مئی 1949 کو سوویت یونین کے سپریم سوویت کے پریزیڈیم کے فرمان کے ذریعے
* لینن انعام

ادب
---

* Muzalevsky M.V. سوشلسٹ لیبر کے ہیرو۔ بائیبلوگرافک لغت۔ - ایم.: آر آئی سی "کیولیئر"، 2008. - ٹی. 2. - 200 ص.

لنکس
----

* ایلامانوف علی // کازیلورڈا ریجنل یونیورسل سائنٹیفک لائبریری کا نام عبدلدا تزی بائیف کے نام پر رکھا گیا(قازق میں) )
اسپانیولا کا اتحاد (ہسپانوی: Unificación de la Hispaniola / فرانسيسى: L'Unification d'Hispaniola) اس وقت کی آزاد جمہوریہ ہسپانوی ہیٹی (سابقہ ​​سانٹو ڈومنگو) کا جمہوریہ ہیٹی میں الحاق اور انضمام تھا ، جو بائیس سال تک جاری رہا۔ سال ، 9 فروری 1822 سے 27 فروری 1844 تک۔  یہ علاقہ ڈومینیکن فوجیوں کے ساتھ ایک خود مختار ادارے کے طور پر کام کرتا تھا جب تک کہ ہیٹی سے حتمی آزادی نہیں ملتی تھی۔ لیکن ڈومینیکن نے اسے ایک حملے کے طور پر دیکھا۔ [3] اس حملے نے قومی آزادی کے لیے ڈومینیکن تحریک کو جنم دیا ، جو فروری 1844 میں حاصل کی گئی۔

ڈومینیکن جمہوریہ میں یوم آزادی 27 فروری کے طور پر منایا جاتا ہے ، ہیٹی قبضے کے خلاف بغاوت کا دن۔

پس منظر
-------

18 ویں صدی کے آخر تک ، جزیرے ہسپانیولا کو دو یورپی کالونیوں میں تقسیم کر دیا گیا تھا: مغرب میں سینٹ ڈومنگو ، فرانس کے زیر انتظام اور سانٹو ڈومنگو ، اسپین کے زیر انتظام ، ہسپانویولا کے مشرقی دو تہائی حصے پر قابض ہے۔ 1790 کی دہائی تک ، جزیرے کے مغربی حصے میں بڑے پیمانے پر بغاوتیں پھوٹ پڑیں ، جن کی سربراہی ٹاوسینٹ لوورچر اور جین جیک ڈیسالینز نے کی جس کی وجہ سے فرانسیسی کو حتمی طور پر ہٹا دیا گیا اور ہیٹی کی آزادی ہوئی۔ ہیٹی کی آزادی کے بعد ، باقی فرانسیسی آبادی کے بڑے حصے کو پھانسی دی گئی۔ جزیرے کا مشرقی حصہ خود کو ہسپانیا سے علیحدگی کے لیے تیار کر رہا تھا۔

حوالہ جات
---------

1. ↑  United States Geographic Board، مدیر (1890–1891)۔ First Report of the United States - Board of Geographic Names 1890-1891۔ Washington Government Printing Office۔ صفحہ: 45۔ اخذ شدہ بتاریخ 13 ستمبر 2015۔ haiti; island.
2. ↑  "World Leaders Index: Dominican Republic"۔ 20 جون 2015 میں اصل سے آرکائیو شدہ۔ اخذ شدہ بتاریخ 26 اپریل 2015  الوسيط `|url-status=` تم تجاهله (معاونت)
**اشریتا شیٹی** (پیدائش: 16 جولائی 1993ء) ایک ہندوستانی اداکارہ ہے جو بنیادی طور پر تامل زبان کی فلموں میں کام کرتی ہے۔

### ابتدائی زندگی

شیٹی کی پیدائش 16 جولائی 1993ء کو کرناٹک کے ایک جنوبی ہندوستانی خاندان میں ہوئی تھی۔ اس کا تعلق ممبئی سے ہے اور اس نے فنانس کی تعلیم حاصل کی ہے۔

### کیریئر

2010ء میں شیٹی نے *The Times of India* ، Clean & Clear Fresh Face کے زیر اہتمام ایک خوبصورتی کے مقابلے میں حصہ لیا۔ ممبئی میں مقابلہ کرتے ہوئے اس نے وہاں ایونٹ جیتا اور پھر اسے دوبارہ قومی سطح پر جیتنے کے لیے چلی گئی، بالآخر ایک سال کے لیے برانڈ کا چہرہ بن گئی۔ اس نے اپنے فلمی کیریئر کا آغاز 2012ء میں ایک ٹولو فلم ، *تیلیکدا بولی سے* کیا۔  اس دوران وہ ٹیلی ویژن کے مختلف اشتہارات میں نظر آئیں۔ یہ وہ وقت تھا جب فلم کے ہدایت کار وتریمارن اور منیمارن نے ان سے اپنے وینچر، *Udhayam NH4* میں مرکزی کردار ادا کرنے کے لیے رابطہ کیا۔  اس فلم میں اسے بنگلور کی ایک تامل بولنے والی کالج گرل کا کردار ادا کرتے ہوئے دیکھا گیا جو سدھارتھ کے کردار کے ساتھ بھاگ جاتی ہے۔ اس نے فلم میں اپنے کردار کے لیے ملے جلے جائزے حاصل کیے، ایک جائزہ نگار نے نوٹ کیا کہ وہ بنانے میں ایک ہونہار اداکارہ ہو سکتی ہے۔  *دی ہندو* سے سنگیتا دیوی نے کہا کہ "نئی آنے والی اشریتا شیٹی نے وعدہ کیا ہے اور 17/18 سال کی عمر کی کمزوری اور معصومیت کو سکرین پر لانے کی اس کی صلاحیت اسے پیاری بناتی ہے۔ اس لڑکی میں بڑی صلاحیت ہے۔" اس کے بعد اس نے گوتم کارتک کے ساتھ ایکشن ایڈونچر فلم *اندراجیت* میں مرکزی کردار سائن کیا۔

### ذاتی زندگی

شیٹی نے 2 دسمبر 2019ء کو ہندوستانی کرکٹ کھلاڑی منیش پانڈے سے شادی کی۔

| سال | فلم | کردار | زبان | نوٹس |
| --- | --- | --- | --- | --- |
| 2012 | *تلیکدا بولی۔* | مالی | ٹولو | ڈیبیو |
| 2013 | *ادھیام این ایچ 4* | ریتھیکا | تامل |  |
| 2014 | *اورو کنیوم مونو کالوانیکالم* | ازابیلا |  |
| 2017 | *اندراجیت* | سمتھا |  |
| *نان تھان سیوا* | — | فلم بندی تاخیر |




1. ↑
2. ↑  Violet Pereira (6 December 2012)۔ "Tulu Film Telikeda Bolli Hits the Silver Screen in Twin Districts"۔ Mangalore: Mangalorean.com۔ 02 اپریل 2015 میں اصل سے آرکائیو شدہ۔ اخذ شدہ بتاریخ 10 اکتوبر 2013
3. ↑  "Ashrita Shetty teams up with Siddharth, feels lucky"۔ 17 مارچ 2014 میں اصل سے آرکائیو شدہ
4. ↑  "'Udhayam NH4' salvaged by presentation, taut screenplay (Tamil Movie Review)"۔ 17 مارچ 2014 میں اصل سے آرکائیو شدہ
5. ↑  "Ashrita Shetty Interview - 'WITH A CUTE HERO CHEMISTRY IS EASY' - ASHRITHA SHETTY"۔ Behind Woods۔ اخذ شدہ بتاریخ 02 مارچ 2022